מקורות למסכת פסחים פרק תמיד נשחט – דף 10

(1) בענין היחס בין דין שינוי בעלים לדין שלא למנוייו:

גמרא זבחים ז: "חוץ מן פסח והחטאת כו'" עד "מתקיף לה רב ספרא" [עד סוף הסוגיא]

רש"י ומאירי בסוגיית פסח ששחטו בשאר ימות השנה בשינוי בעלים, ר"ח שם "עוד נוהג דין שיוני קודש בארבע עבודות ... שנזרק לשם אחר כשר", ריב"ן שם ד"ה אבל שינוי בעלים

רש"י ריש דף סב. ד"ה בהאי קרא פליגי

תוס' (נדפס בדף סא.) ד"ה שחטו "וריב"א פי' ..."

[ספר הישר לר"ת סי' שנח]

רמב"ם פסולי המוקדשין טו:א, טו:ג; קרבן פסח ב:א, ב:ה, ד:א

[חי' הגרי"ז על הרמב"ם הל' קרבן פסח "זבחים דף נ"ו ..."]

[ועיין עוד צל"ח סא. תוד"ה ואיתקש, מקדש דוד קונטרוס מענייני קדשים סימן ד אות ב]

(2) גמרא ריש דף סא: עד דף סב. "דאי בעי מתקן נפשיה", רש"י, תוס', תוס' סב. סוד"ה כי לית ליה "ותימה ..."

תוס' שאנץ ד"ה רבה אמר כשר, תוס' רי"ד

רמב"ם קרבן פסח ב:ו, [ראב"ד כס"מ ולח"מ שם]

רמב"ם פסולי המוקדשין טו:י. מה הקשר בין רמב"ם זה לסוגיין?

חי' הגר"ח על הרמב"ם קרבן פסח ב:ו ד"ה שחטו למולים (עד "משום דמחשבין מעבודה לעבודה" [עד סוף הדיבור])

[וע"ע חי' הגרי"ז זבחים י. ד"ה עוד בענין הנ"ל (עד "כאילו שחט במחשבת עכו"ם"), ובאריכות בקרן אורה זבחים ט: ד"ה שחטה לשמה, ובקהלות יעקב זבחים סי' ח. ואכמ"ל]

ספר הישר לר"ת (חלק החדושים) סימן שנח

תמיד. מחשבת חוץ לזמנו וחוץ למקומו ושינוי בעלים כולהו בזריקה מיקבעי כדילפינן בפר' קמא דזבחים. כגון שאמר הריני שוחט או מקבל או מוליך על מנת לזרוק או להקטיר לשם מחשבה (הפסולת) [הפוסלת] או שלא לשם בעלים. אבל מחשבת שינוי קדש ישנה בד' עבודות כגון דאמר הרינו שוחט לשם זבח (אחד) [אחר] או מקבל או מוליך או זורק לא תלי מחשבתו בזריקה. (אי) אי תלי מחשבתו בזריקה כגון דאמר הריני שוחט על מנת לזרוק דמה לשם זבח אחר בהא איפלגי ר' יוחנן וריש לקיש דר' יוחנן אמר מחשבין מעבודה לעבודה וריש לקיש אמר אין מחשבין מעבודה לעבודה. וטעמייהו מפר' בפ' קמא דזבחים. ובפסח בזמנו איכא תרי גווני מחשבת בעלים שמחשב בשחיטה או בקבלה או בהולכה על מנת לזרוק דמו שלא לשם בעלים. ובההיא אפילו מקצת שאין מנויין פוסלין כדמפרש בזבחים והיינו כלשמן ושלא לשמן. ואיכא נמי (מחשבת) [מחשבה] אחרת שאינה בשאר זבחים שמחשב בשחיטה שלא לשם בעלים ולא תלי לה בזריקה ובההיא מחשבה לא איירי בזבחים כלל אלא בפסחים בתמיד נשחט. ובההיא מחשבה מקצת שאינן מנויין לא פסלי. ונפקא לן ההיא מחשבה בפסחים ממכסת נפשות תכוסו. ולר' דמפרש בזבחים תכוסו כאדם שאומר לחבירו כוס לי טלה זה ולא דריש ליה לשנה הכת' לעכב ונפקא לן עיכובא משאר (מחשובת) [מחשבות] דפסלי (הכא) [הכי] נמי פסלה הך.

קובץ שיטות קמאי מסכת פסחים דף סא עמוד א – פירוש ריב"ן

אבל שינוי בעלים. מחשב בדבר אחר הוא ואינו בארבע עבודות, בשאר זבחים דלאו פסח דלאו עיקרן לאכילה אתי אלא לכפרה, ולא שייך שינוי בעלים אלא בזריקה שהבעלים אין להם בקרבן אלא כפרתו וכפרה ליתא אלא בזריקה, וכי מרבינן שאר עבודות לפסולא בשינוי בעלים בפר' קמ' דזבחים [ד' ע"א], לא מרבינן אלא שוחט להתכפר אחר בזריקת דמו או מוליך או מקבל לזרוק לשם אחר או זורק ממנו לשם אחר אבל שוחט לשם אחר שתהא השחיטה לבדה לשם אחרים ובשעת שחיטה אין דעתו על הזריקה אלא לבעליו כשר, והכי אמרי' התם [י' ע"א] אמ' רב אשי קל וחומ' מה אם במקום שאמ' הריני שוחט לשם פלו' כשר, שחטו לזרוק לשם פלוני פסול מקום שאם אמ' הריני שוחט שלא לשמו שהוא פסול שחטו לזרוק דמו שלא לשמו אינו דין שלא פסול כו', ושמעי' מינה מיהא דאין מחשבת שינוי בעלים בשאר עבודות אלא אם כן מחשבין באחת מהן על מנת לזרוק, אבל בשינוי קדש, שחט שלא לשמו פסול, דכת' [שמות י"ב] ואמרתם זבח פסח הוא לעכב, וכן בחטאת ושחט אותה לחטאת ולעכב כדנפק' לן התם [זבחים ט' ע"ב], ובשלמי' זבח שלמיו זביחה לשם שלמים למצוה, ואם שחט שלא לשמו כשרי', אבל לענין שינוי בעליו אפילו פסח אינו בארבע עבודות אלא בזריקה לבדה ואם שחט שלא לשמו כשר, דכי אמרי' במתני' שלא לשם מנוייו דהוא (ובעליו) פסול כשחישב לעקור למנוייו, דכיון דפסח עיקרו לאכול בעליו כי שחיט ליה לעקור אכילתו ממנוייו פסיל ליה, אבל שינוי בעלים היכא דלא מדכר אכילה, אלא אומר הריני שוחט שלא לשם בעליו כשר בכולהו עבודות חוץ מזריקה, שאם זרק שלא להתכפר בו בעליו או שחט או קיבל או הילך על מנת לזרוק שלא לשם בעליו פסול, וכי אמרי' דאין מחשבת אוכלין מנויין ובעלים בזריקה, היינו נמי היכא דמדכר אכילה דאמ' הריני זורק להאכילו שלא לאוכליו ושלא לבעליו, דפסול זה בשחיטה כת' ולא בזריקה, ושינוי בעלים בזריקה היכא דלא מדכר אכילה פסול כדיליף לקמן בשמעתין [ס"ב ע"א] וכפר עליו ולא על חבירו, ור' פירש אינו בד' עבודות בשאר זבחים דלאו פסח דפסח הואיל עיקרו ליאכל לבעלים מהני שינוי בעלים בשחיטתו, ופירש נמי דאע"פ דאין מחשבת אוכלין בזריקה יש מחשבת מנויין בזריקה מדאמרי' וכפר עליו ולא על חבירו.

קובץ שיטות קמאי מסכת פסחים דף סא עמוד ב [תוס' ר"ש ב"ר אברהם משאנץ]

רבה אמר כשר. תימה לר' נילף מק"ו דפסול ומה במקום שאמר הריני שוחט לשם (ערלים) פלוני [כשר, לזרוק דמו לשם פלוני] פסול מקום שאמר הריני שוחט לשם ערלים שהוא פסול, לזרוק דמו לשם ערלים אינו דין שיהא פסול דכי האי גוונא אשכחן (בפ"ב) [בפ"ק] דזבחים [דף י' ע"א] ומה במקום שאמר הריני שוחט לשם פלוני כשר לזרוק דמו לשם פלוני פסול מקום שאמר הריני שוחט שלא לשמו [פסול שחטו ע"מ לזרוק דמן שלא לשמן] אינו דין שיהא פסול ואומר ר' דשאני הכא דרבה יליף טעמי' מקרא לקמן, ועוד אומר ר' דאיכא למפרך מה לשוחט לזרוק לשם פלוני דין הוא שיהא פסול שכן אם בשעת זריקה חישב לזרוק לשם פלוני פסול תאמר בשוחט לזרוק לשם [ערלים שכן אם בשעת] זריקה הי' מחשב לערלים כשר, מ"ר. ודנתי לפני ר' מנא לי' הא שאם נפס[ו]ל לשוחט למולים לזרוק דמו לערלים שלא נפסול כמו כן אם בשעת זריקה חישב לערלים דאדרבה מן הדין יש לו לפסול יותר וכן מוכיח לקמן דקאמר וכי תימא מאי קולא דזריקה דאין מחשבת אוכלין בזריקה ואם איתא כדברי ר' מאי שנא דשביק ערלים דקאי בי' ונקט אוכלין דלדבריו ה"נ הוה מצי למימר ומאי קולא דאין מחשבת ערלים בזריקה אלא על כרחי' כיון דפסיל רב חסדא כששחטו למולים על מנת שיתכפרו בו ערלים ה"ה אם בשעת זריקה חישב לערלים דפסול הלכך לא מצי רבה למנקט לקמן אלא מחשבת אוכלין דמודה בה רב חסדא דאע"ג דפסיל רב חסדא מחשבת ערלים בזריקה היינו משום דיליף לה לקמן מקרא אבל במחשבת אוכלין דלא אשכחן קרא ליתא בשעת זריקה, והא דפליגי הכא (נשחטו) [בשחטו] למולים על מנת שיתכפרו בו ערלים ה"ה דהוי מצי לאפלוגי בזרקו לשם ערלים אלא (לשמעי') [אשמעינן] רבותא דאפ"ה פוסל רב חסדא ובמסקנא נמי דמוקי פלוגתייהו בהואיל משום דכתיב וכפר עליו ולא על חבירו על כורחין בזריקה נמי פליגי ואפילו בכל עבודות אם ש[ו]חט או מקבל או מוליך על מנת לזרוק לשם ערל[ים] (שאינו) [שאינם] מנוין שזהו עיקר שינוי בעלים הפוסל בפסח ופליגי בהאי ערל אי חשיב בזריקה משום דלא אשכחן בה קרא, [ומיהו] ק"ל כיון דלא ילפי' מהדדי מחשבת אוכלין ומחשבת ערלים א"כ מנלן דלאוכליו ושלא לאוכליו כשר אי לא דילפי' מלמולים ולערלים, ור"ח השיב אותי דבכולהו פסיל רב חסדא, ולדבריו ק"ל מאי קאמר ומאי קולא דאין מחשבת אוכלין בזריקה הא אי ילפי' [מהדדי] דאתא להחמיר בזריקה לגבי ערלים ה"ה נמי לענין (ערלים) [אוכלין] כיון דילפי מהדדי, ועוד בין לפי מה שפי' ר' בין לפי מה שפירשתי ק"ל אמאי אין מחשבת אוכלין בזריקה דתיתי מק"ו ומה במקום [שאם] אמר הריני שוחט לשם פלוני כשר זורק לשם פלוני פסול מקום שאם אמר הריני שוחט שלא לאוכלין פסול אינו דין דזורק דמן שלא לאוכליו פסול, ואמר לי ר' דאולי יתכן דתכוסו הוי מיעוט [ד]דוקא בשחיטה פוסל שלא לשם אוכלין אבל בשאר עבודות לא שכן מצינו בכל מקום דדבר זה פשוט לתלמוד בריש מסכת זבחים [דף ד' ע"א] דקאמר אשכחן זביחה שאר עבודות מנלן וכי תימא נילף מזביחה מה לזביחה שכן פסולה שלא לשם אוכלין בפסח, ומיהו אין נראה לר' לומר דתכוסו הוי מיעוט (משום) דמשמע דוקא שחיטה דהא בההיא שהבאתי דזבחים משמע דאי לאו ההיא פירכא הוי ילפינן שאר עבודות מזבחים אף על גב דכתיב ואם זבח שלמים קרבנו שתהא זביחה לשם שלמים ולא אמרי' דזבח יהא מיעוט דוקא זביחה ושמא מיעוט אחר יש.

תוספות רי"ד מסכת פסחים דף סא עמוד ב

איתמר שחטו למולים שיתכפרו בו ערלים כו' נ"ל דע"כ ל"פ אלא כשחישב על זריקה בשעת שחיטה אבל אם בשחיטה לא חישב שום מחשבת פסול ובשעת הזריקה אמר אני זורק לשם ערלים לא פסלא האי מחשבה כלל דמחשבת שלא לאוכליו כגון חולה וזקן ערל וטמא לא פסל' אלא בפסח ולא בשאר זבחים שכולן יכולין לשלח קרבנותיהן ובפסח פסולה מדכתיב איש לפי אכלו תכוסו וכר' דאמר לשון סורסי הוא זה וגם לת"ק דלית להו ל' סורסי והא כתיב לקמי' ושחטו אותו דאלמ' אין מחשבת שלא לאוכליו פוסל' אלא בשחיטה ולא בשאר עבודות לא בקבלה והולכה ולא בזריקה ומלפי אכלו נפקא לן מקראי אחריני מוכל ערל לא יאכל בו ומאזהרת טמא שלא יאכל בשר קודש הנ"מ איסור' אבל מחשבה לא ילפי' מהתם דהא ערל וטמא אסורין לאכול בכל הזבחים והמחשב עליהם לא פסלה מחשבתן הזבח דהא ערל וטמא משלחין קרבנותיהן ולא אשכחן דפסל' אלא בפסח ומשום דכתיב לפי אכלו תכוסו שלא תשחטו אותו אלא לשם אוכלין ראוין וערל וטמא אינן ראוין לאכול ומהאי קרא נפיק חולה וזקן ערל וטמא ודוק' בשחיטה אמר רחמנ' דתיפסול האי מחשבה ולא בשאר עבודות ומחשבת שלא למנויו דהוי שינוי בעלים פוסלת ודאי בזריקה דלא גרע פסח משאר זבחים דנפק' לן מלכפר עליו ולא על חבירו ובפסח הוסיף הבור' לכתוב במכסת נפשות תכוסו למימר' דפסל' נמי מחשבת שלא למנויו בשחיטה משא"כ בכל הזבחים דבכל הזבחים לא פסלה מחשבת שינוי בעלים אלא בזריקה ולא בשחיטה שאם שחטו בשינוי בעלים כשר ולא פסלא אלא בזריקה לחוד ופסח פסלא אפילו בשחיטה ומש"ה לא תני במתני' הני מחשבות אלא בשחיטה ולא תננהו באחת משאר עבודות הדם כדתני גבי שלא לשמו קיבל והוליך וזרק שלא לשמו למימר' דדוק' מחשבת שלא לשמו פוסלת בכל ארבע עבודות כדפסלי בשאר זבחים אבל מחשבת שלא לאוכליו אינה פוסלת אלא בשחיטה הילכך היכ' דשחטו למולים וזרק דמו לערלים דכ"ע ל"פ דכשר כיון דשחיטה הות בכשרות אי נמי היכא דשחט למולים וזרק דמו לערלים דכולי עלמא לא פליגי דכשר כיון דכתיבי מולים בהדי ערלים כי פליגי היכא דשחטו למולים ע"מ שיתכפרו בו ערלים דרב חסדא אמר פסול ורבה אמר כשר. רב חסד' אמר יש מחשבת ערלים בזריקה פי' בשעת שחיטה דאע"ג דבשעת זריקה לא פסלא בשעת שחיטה פסלא מחשבת הזריקה דכיון דבשעת שחיטה חישב על הזריקה כאלו חישב על השחיטה דמי ורבה אמר כשר אין מחשבת ערלים בזריקה בלבד ואפי' בשעת שחיטה וכי היכי דפליגי במחשבת ערלים ה"ה במחשבת טמאים או חולים או זקנים כל דמימעטו מלפי אוכלו ואתי לאסתיועי מבריית' דתני ת"ל זאת דרבה סבר דאתי למעוטי דדוק' בשחיטה היא דפסלא כולה ערלות אבל בזריקה לא ואף על גב דחשיב בשעת השחיטה ומאי קולא דזריקה דאין מחשבת אוכלין בזריקה לבדה וכיון דלא אית' בזריקה לבדה לא אית' נמי בזריקה בשעת שחיטה ורב חסד' סבר אדרבה לאידך גיסא דבשחיטה הוא דאי איכ' כולה ערלות פסלא ומקצתה לא פסלא דאי כתיבי מולים עם ערלים שחיטתו כשרה אבל אי חשיב בשחיטה לזורקו למולים ולערלים פסול דמקצת ערלה פסלא בזריקה ומיהו דוק' דחשיב עלה בשעת שחיטה דכל מחשבת שלא לאוכליו דנפק' לן מלפי אוכלו לא פסלא אלא בשעת שחיטה ואתא רב אשי למימר דל"ש בשחיטה לא שנא בזריקה כולה ערלה פסלא מקצתה לא פסלא ומיהו היכ' דחשיב בשעת שחיטה כדפרישית ורבה ורב חסד' לאו בקרא דפסח פליגי אלא בקרא דכתיב גבי שאר זבחים וכפר עליו ולא על חבירו והאי ערלים לאו בערלים דמנויו קא אמרי אלא ערלים שאינן מנוין ולא תימא דחשיב בשעת שחיטה על הזריקה דאילו כן בין ערלים מנויין ובין ערלים שאינן מנויין פסול דהו"ל שחטו שלא לאוכליו דגם ערלים שאינן מנויין לאוכליו הוא אלא כגון שבשעת שחיטה לא חישב כלל ובשעת זריקה אמר אני זורק על שם ערלים שלא הי' מנוייו דהו"ל שינוי בעלים ושינוי בעלים פוסל בזריקה ורבה אמר כשר דבעינן חבירו דומיא דיד' דליהוי בר כפרה וערל לא בר כפרה הוא ורב חסדא אמר אית לי' הואיל כך נ"ל פתרון שיטה זו דכל היכא דאמרי' דאיכ' מחשבת ערלה בזריקה דוקא כשחישב עלי' בשעת השחיטה אבל אם לא חישב עליה בשעת השחיטה לא מהניא שום מחשבה בשעת הזריקה כ"א מחשבת שלא למנויו דלא גרע משאר זבחים אבל פתרון המורה מוכיח דס"ל דאיכ' מחשבת ערלה בזריקה ואף על פי שלא חישב עלי' אלא בשעת זריקה מדמפליג בדברי רבה ורב חסדא בין ערלים מנויין לערלים שאינן מנוין ואמר דבערלים מנוין דכ"ע פסול וכי פליגי בערלים שאינם מנוין ואם איתא הו"ל לפלוגי נמי דכי פליגי בערלים שאינן מנוין וכגון דלא חישב עלייהו אלא בשעת זריקה ולא בשעת שחיטה מדלא אפליג הכי מוכיח דסבר המורה דבערלים מנוים פסלא מחשבת ערלה אפי' בשעת זריקה ואף על גב דלא חישב בשחיטה כלל: [מהדות"ל]

חדושי ר' חיים הלוי הלכות קרבן פסח פרק ב הלכה ו

[ו] שחטו למולים וזרק הדם לשם מולים וערלים פסול שהזריקה חמורה שהיא עיקר הקרבן, שחטו למולים שיתכפרו בו ערלים פסול שהרי יש מחשבת ערלים בזריקה, שחטו לאוכליו לזרוק דמו שלא לאוכליו הפסח כשר ואין אדם יוצא בו ידי חובתו לפי שאין מחשבת אוכלין בזריקה עכ"ל.

מקור דין זה הוא בפסחים דף ס"א [ע"א] שחטו למולים על מנת שיתכפרו בו ערלים בזריקה רב חסדא אמר פסול רבה אמר כשר, ר"ח אמר פסול יש מחשבת ערלים בזריקה רבה אמר כשר אין מחשבת ערלים בזריקה, ופסק הרמב"ם כר"ח דיש מחשבת ערלים בזריקה, אלא דעיין בתוס' שם שכתבו ז"ל ודוקא בשחט למולים על מנת שיתכפרו ערלים פסיל רב חסדא אבל נזרק לשם ערלים אפילו ר"ח מודה דכשר דאין מחשבת אוכלין בזריקה עכ"ל, ומשום דדעת התוס' דמחשבת אוכלין ומחשבת ערלים תרווייהו חד דינא להו, ופלוגתת רבה ור"ח היא רק בחשב בשעת שחיטה, דרבה ס"ל דכיון דאין מחשבת אוכלין בזריקה ע"כ מועיל זאת דלא חשיבא מחשבה הפוסלת כלל, וכל שחשב על הזריקה אינה פוסלת גם בשעת שחיטה, ור"ח ס"ל כיון דבשעת שחיטה מיהא יש מחשבת אוכלין ע"כ פסול, אכן הרמב"ם חולק בזה וס"ל דפלוגתת רבה ור"ח היא גם בחשב בשעת זריקה, ופליגי אם יש מחשבת ערלים בזריקה, ושאני בזה מחשבת ערלים ממחשבת שלא לאוכלין.

אכן נראה דהרמב"ם לטעמיה אזיל שכתב בפט"ו מה' פסולי המוקדשין ה"י ז"ל שחטה לשמה וחשב בשעת השחיטה לזרוק דמה שלא לשמה הרי זו פסולה לפי שמחשבין מעבודה לעבודה וזאת המחשבה שחשב בשעת השחיטה כאילו חשבה בשעת זריקה ולפיכך פסולה עכ"ל, הרי שתלה להך דינא דמחשבין משחיטה לזריקה בטעמא דהוי כאילו חשבה בשעת זריקה, ולא כתב להיפוך דנימא דהא דחשב על הזריקה הוי כאילו חשב על השחיטה עצמה, אלא ודאי דיסוד הך דינא הוא דבעינן דבר הפוסל באותה עבודה שחשב עליה, וזהו עיקר פסולה, והא דמחשבין מעבודה לעבודה מועיל על חלות הפסול דבעינן שיהא דוקא בשעת עבודה, ואמרינן בזה דמחשבת פסול דזריקה חלה בשעת עבודת שחיטה, אבל הא ודאי דבעינן דבר הפוסל בעבודת זריקה, ובלאו הכי לא חל בה דינא דמחשבין מעבודה לעבודה כלל. אשר לפי זה הרי אי אפשר לפרש כלל, דהא דפוסל רב חסדא בשחט למולים על מנת שיתכפרו בו ערלים, הוא משום דיש מחשבת אוכלין בשחיטה, כיון דביסוד הדין דמחשבין מעבודה לעבודה בעינן דוקא שיהא דבר הפוסל בזריקה, אלא ודאי דטעמא דר"ח הוא משום דיש מחשבת ערלים גם בזריקה עצמה, וחלוקה מחשבת ערלים ממחשבת שלא לאוכלין, וגם בחשב בשעת זריקה עצמה שזרק לשם ערלים ס"ל לר"ח דמיפסל, ומשום הכי הוא דפוסל בשחט למולים על מנת שיתכפרו בו ערלים, משום דמחשבין מעבודה לעבודה.

ועיין בתוס' שם שהקשו לר"ח מהא דתניא לקמן בדף ע"ח [ע"ב] שחטו לאוכליו לזרוק דמו שלא לאוכליו פסח עצמו כשר, ומפורש שם בסוגיא דהוא משום דאין מחשבת אוכלין בזריקה, הרי להדיא דמחשבת אוכלין של זריקה אינה פוסלת גם בשעת שחיטה, ותירצו דלא גרסינן לזרוק דמו אלא ונזרק דמו, ולפי הגרסא שלנו צ"ל דטעמא דאין מחשבת אוכלין בזריקה קיימא אליבא דרבה, ולר"ח נימא דהברייתא ר' נתן היא ולא רבנן, וכדמשני שם הגמ' מקודם, וכן עיין בירושלמי ריב"א בשם ר"י שחטו לאוכליו לזרוק דמו שלא לאוכליו כשר, אשר לפ"ד התוס' צ"ל דר' יוחנן ס"ל כרבה, אכן לדעת הרמב"ם הרי ניחא בפשיטות, דשאני מחשבת ערלים דפסלה גם בזריקה לר"ח, ובמחשבת שלא לאוכליו דאין מחשבת אוכלין בזריקה א"כ ממילא דבשחט לאוכליו לזרוק דמו שלא לאוכליו כשר גם לר"ח, ואתיא הברייתא והך דירושלמי לכו"ע.

והנה שם בסוגיא תניא יכול יפסול בני חבורה הבאין עמו וכו' ת"ל זאת, ובגמ' שם אליבא דרב חסדא דהכי קאמר ת"ל וכל ערל כולה ערלה פסלה מקצתה לא פסלה וכי תימא הוא הדין לזריקה ת"ל זאת דאפילו מקצתה לא פסלה, וכן הוא ברמב"ם ז"ל שחטו למולים וזרק הדם לשם מולים וערלים פסול שהזריקה חמורה שהיא עיקר הקרבן עכ"ל, ומשום דפוסק כר"ח. אלא דצ"ע במה שכתב אח"כ ז"ל שחטו למולים שיתכפרו בו ערלים פסול שהרי יש מחשבת ערלים בזריקה, וסתם הדברים בכולה ערלה, ולא נקט גוונא דמקצת ערלים ג"כ פסלה, וצ"ל שסמך על הדברים שמקודם, והכא לא בא ללמדנו רק דמחשבין מעבודה לעבודה. אכן י"ל עוד, דהרמב"ם ס"ל דהא דזריקה חמורה דגם מקצת ערלה פסלה בה והא דבשחיטה לא פסלה רק כולה ערלה עיקר דינו תלוי בחלות הפסול, ובעיקר הדין הוא דנאמר דבזריקה פסלה גם מקצת ערלה ובשחיטה לא פסלה רק כולה ערלה, וע"כ הדבר תלוי בהעבודה שהיתה בשעה שחשב, ולא איכפת לן כלל אם היא מחשבת ערלים של זריקה או של שחיטה, וגם מחשבת ערלים של זריקה אם רק חשב עליה בשעת שחיטה חזר דינה דמקצת ערלה לא פסלה בה. ולפי זה לשון הרמב"ם מכוון, דהא דמקצת ערלה פסלה בזריקה הוא רק בחשב עליה בשעת מעשה זריקה עצמה, אבל בשחט למולים על מנת שיתכפרו בו ערלים בעינן דוקא כולה ערלה, וכסתימת לשון הרמב"ם, וכמו שנתבאר. אשר לפי זה הרי שיטת הרמב"ם מוכרחת מתוך הסוגיא עצמה דמחשבת ערלים פוסלת גם בשעת זריקה, כיון דאדרבה בזה הוא דנאמר דזריקה חמורה דפסלה בה גם מקצת ערלה, ובלאו הכי לא משכחינן לדין מקצת ערלות כלל, וכמו שנתבאר.

אלא דיש להוכיח בדעת הרמב"ם, דגם בשחטו למולין על מנת שיתכפרו בו ערלים ג"כ פסלה מקצת ערלה, והוא ממה שהשמיט הדין המבואר בסוגיא שם במחשבת ערלים אם חל ביה פסולא דשינוי בעלים, וצ"ל הטעם בזה, דהנה בפירש"י שם הקשה דמאי נפקא מינה בזה ותיפוק לן דבלאו הכי הפסח פסול משום מחשבת ערלים, ותירץ דנפקא מינה בזה, דמחשבת ערלים לא פסלה רק במנויין ושינוי בעלים הוא באינן מנויין, וא"כ י"ל דהרמב"ם חולק בזה וס"ל דמחשבת ערלים פוסל גם באינן מנויין, והא דפליגי אם יש שינוי בעלים במחשבת ערלים, י"ל דהרי הסוגיא שם קיימא אם נימא דמקצת ערלה לא פסלה גם בזריקה, וא"כ הא שפיר משכחינן פסול דשינוי בעלים במקצת ערלים דלית בה פסול דמחשבת ערלים, ורק משום פסול דשינוי בעלים הוא דאתינן עלה, אשר לפי זה הרי ניחא הא דהשמיט זאת הרמב"ם, דכיון דפוסק כלישנא קמא דמקצת ערלים ג"כ פוסלת בזריקה, א"כ הרי ממילא דלא משכחינן כלל פסולא דשינוי בעלים בכה"ג, כיון דלעולם הוא פסול מחמת פסול דמחשבת ערלים. ולפי זה הרי מוכח דהרמב"ם ס"ל דגם בחשב בשחיטה על מנת שיתכפרו בו ערלים בזריקה ג"כ הוי דינא דפסלה מקצת ערלה, דאי לאו הכי הא שפיר צריכינן לפסולא דשינוי בעלים בכה"ג, ולמה השמיט זאת הרמב"ם, אלא ודאי דכל שחשב על זריקה פסלה גם מקצת ערלה, ולא צריכינן לפסולא דשינוי בעלים כלל, כיון דשינוי בעלים הוא ג"כ רק במחשבת זריקה דפסלה בה גם מקצת ערלה, ולהכי הוא שהשמיטה הרמב"ם, וכמו שנתבאר.